Publication: Magyar Közlöny
Issue: MK-1999-17 (Year: 1999, Number: 17)
Era: 1990-2004
Section: nap írásban is közölte az ülésen résztvevő népszavazást kezdeményezővel az 1/1999. (I. 14.) OVB számú határozatát.
Paragraph Index: 900

nap írásban is közölte az ülésen résztvevő népszavazást kezdeményezővel az 1/1999. (I. 14.) OVB számú határozatát. Az OVB az aláírásgyűjtő ív hitelesítését megtagadta. A döntés indokolása szerint az Alkotmány 28/C. § (5) bekezdés b) pontja alapján „hatályos nemzetközi szerződésből eredő kötelezettségekről, illetve e kötelezettségeket tartalmazó törvények tartalmáról” nem lehet országos népszavazást tartani. Márpedig az 1993. évi XXXI. és az 1994. évi LXXXVI. törvénnyel kihirdetett — az emberi jogok és alapvető szabadságjogok védelméről szóló, Rómában II. törvényként kihirdetett Polgári és Politikai Jogok Nemzetközi Egyességokmánya Második Fakultatív Jegyzőkönyvének 1. Cikke ugyanezt a kategorikus tiltást tartalmazza: „A jelen Jegyzőkönyv részes államainak joghatósága alá tartozó személyeken nem szabad halálbüntetést végrehajtani.” Határozatában az OVB tájékoztatta a kezdeményezőt, hogy: „A határozat ellen a meghozatalától számított 3 napon belül az Alkotmánybírósághoz címzett kifogást lehet benyújtani az Országos Választási Bizottságnál.” A népszavazás kezdeményezője a határozat ellen kifogást nyújtott be, amelyben azzal érvelt, hogy a nemzetközi egyezményeket vissza is lehet vonni, sőt az Országgyűlés „sikeres ügydöntő népszavazás esetén intézkedni köteles a jogi akadályok megszüntetésére”. Kifejtette hogy az Alkotmányban rögzített élethez való jog deklarálásában „elsősorban az áldozat, a leendő áldozat élethez való jogát kell értelmezni, és aki nem tiszteli mások jogát, az veszítse el a saját életéhez való jogát”. Arra kérte az Alkotmánybíróságot, hogy az OVB döntésének megváltoztatásával segítse a „nép azon jogát, hogy élhessen sorsának alakításával népszavazás útján”. Az 1999. január 15. keltezésű beadvány január 19-én érkezett az Országos Választási Irodába, ahonnan azt ugyanazon a napon az Alkotmánybírósághoz továbbították.

Source: https://magyarkozlony.hu/hivatalos-lapok/c30685b645dbd9ac29411b44cbd7ba4601859dd2/dokumentumok/4565c160cbaf7697d2f659e03d9298121f3edf06/letoltes